  Майя Бывальцева Удмуртиысь Якшур-Бодья ёросын одӥгаз но школаын полициез ӧтён кнопкаос пуктымтэ. Терроризмен нюръяськонъя ӧрилэн кенешоназ 16-тӥ гудырикошконэ со сярысь вераз элькунысь кунпуш ужъёсъя министр Александр Первухин. «Дэри, Юкаменск но Якшур-Бодья ёросъёс туж сюлмаськыто. Толон кенешонын мон варай ни, <…> Як-Бодьяын 14 объектъёс пӧлысь одӥгаз но полициез ӧтён кнопкаос ӧвӧл», — вераз министр. Александр Первухинлэн кылъёсызъя, Удмуртиын 76 процентаз гинэ школаосын полициез ӧтён кнопкаоссы вань. Элькунлэн тӧроез Александр Соловьёв пусйиз, школаос азе пуктэм кышкыттэмлыкъя куронъёс одно быдэстэмын луыны кулэ. Тодэ вайытом, 2016-тӥ арын куартолэзе улосвылысь дышетонъя министерствоын ивортӥзы, Эгра но Сьӧлта ёросъёсысь 17 дышетсконниосын полициез ӧтён кнопкаосты коньдон ӧвӧлэн кысӥзы. Тегъёс: Дышетон МВД АлександрПервухин Якшур-Бодья Удмуртия АлександрСоловьёв кышкыттэмлык  